ड्रग्स’नि मामलायाव बलिउड’नि मुंदांखा फावखुंगुर एजाज खान’खौ एन.सि.बि’आ मुम्बाइ’आव खायो आरो गावसोरनि आवथायाव लायो। सुलुंङाव मोनथिनाय बादिब्ला दिनै एजाज खान बिथाङा राजस्थानिफ्राइ मुम्बाइ’आव फैफिनदोंमोन आरो लोगो-लोगोनो एन.सि.बि बिफाना गावसोरनि आवथायाव लायो। एजाज खान बिथांखौ बटाटा होननाय मोनसे गेंग’निबो बाहागो होननानै बुंदों एन.सि.बि बिफान’आ।सुलुङाव मोन्थि बावनाय बादिब्ला एन.सि.बि बिफाना मुम्बाइ’नि बयनिख्रुबो देरसिन ड्रग्स साप्लायार फारुख बटाटा’नि फिसाज्ला शादाब बटाटा’खौ थांनाय साननैसो सिगाङाव खायो आरो बेजों लोगोसे 2 कौटि रांनि ड्रग्स हमदोंमोन। शादाब बटाटा’खौ मुम्बाइ’ बलिउड’नि सेलेब्रिटीज फोरनो ड्रग्स साप्लाइ खालामनायनि मुङाव खादोंमोन। ए.बि.पि खौरां बिजोंनि गेजेरजों मोन्थिनाय बादिब्ला फारुख बटाटाया आलु बेफार होनानै गावनि जिउ’नि फालांगिखौ जागायदोंमोन होननानै आरो बै सम’आव बियो अंडरवर्ल्ड’नि सानैसो सुबुंजो लोगो नाङो आरो दिनैनि दिनाव बिथांखौ मुम्बाइ’नि जोबोर गेदेर ड्रग्स साप्लायार होननानै मोन्थियो आरो बिथांनि बे ड्रग्स’नि फालांगिखौ सारा मुलुगावनो फिसाज्ला सानैआ नायफिनो।#Source: ABP_NEWS.